दोषियों के खिलाफ सरकार कार्रवाई करे- सीजीपीसी
जमशेदपुर| रांचीबिड़ला मैदान में पंजाबी बिरादरी पर हुए हमले के विरोध में सीजीपीसी (सेंट्रल गुरुद्वारा प्रबंधक कमेटी) के प्रतिनिधिमंडल ने मुख्यमंत्री रघुवर दास को प्रेषित एक ज्ञापन गुरुवार को उपायुक्त अमित कुमार को सौंपा। इसमें दोषियों के खिलाफ कार्रवाई कर अल्पसंख्यक पंजाबी बिरादरी का भरोसा जीतने का आग्रह किया गया।
ज्ञापन सौंपने के बाद सीजीपीसी प्रधान इंदरजीत सिंह ने बताया कि बिड़ला मैदान पंजाबी बिरादरी ने खरीदा है और इसका म्यूटेशन हुआ है। झारखंड हाईकोर्ट से गुरुनानक सत्संग सभा के नाम डिग्री है। वहां जनहित में सभा स्कूल एवं सुपर स्पेशियलिटी अस्पताल का निर्माण कर रही है। गत मंगलवार को निर्माण कार्य से रोका गया। सिख संगत पर पथराव हुआ। निशानसाहिब की बेअदबी हुई। पूर्व सूचना के बावजूद पुलिस देरी से आई। वहीं, मैदान पर बेवजह धारा 144 लागू कर दी गई। प्रतिनिधिमंडलमें ये शामिल थे : चेयरमैनसरदार शैलेंद्र सिंह, गुरदयाल सिंह, जसवंत सिंह भोमा, दलबीर सिंह, तरसेम सिंह सेमे, राजेंद्र सिंह, करम सिंह, अजीत सिंह आदि।
hin_Deva hin_Deva hin_Deva